open-index/open-wikipedia-markdown huggingface dataset:
Վրաստանի գյուղատնտեսական համալսարան

**Վրաստանի գյուղատնտեսական համալսարան** (), վրացական մասնավոր բուհ, որը հիմնադրվել է 1929 թվականին, Վրաստանի միակ գյուղատնտեսական բուհն է։

Համարվում է Վրաստանի արագ զարգացող բարձրագույն ուսումնական հաստատություններից մեկը։ 2018 թվականին ընդունվածների միջին բալերով համալսարանն զբաղեցրել է երկրորդ տեղը Վրաստանի մոտ 60 համալսարանների մեջ։ Գյուղատնտեսական համալսարանի գործընկերն են հանդիսանում Եվրոպայի, Ամերիկայի և Ասիայի շուրջ 13 համալսարաններ, ինչը թույլ է տալիս ուսանողներին մասնակցել միջբուհական փոխանակման ծրագրերին։ Համալսարանում կրթությունն իրականցվում է բակալավրական, մագիստրոսական և դոկտորական ծրագրերով։

2015 թվականի դրությամբ Վրաստանի ամենահայտնի տասը բուհերի ցանկում չորրորդն է։

Համալսարանի կազմում կա երեք ֆակուլտետ՝
* ագրարային և բնական գիտությունների ֆակուլտետ,
* ինժեներա-տեխնոլոգիական ֆակուլտետ,
* բիզնես-կառավարչական ֆակուլտետ։
Հասցեն՝ Վրաստան, 0131, Թբիլիսի, Դավիթ Աղմաշենեբելու ծառուղի, 240։

## Պատմություն
1917 թվականին Պոլիտեխնիկական ինստիտուտի գյուղատնտեսական բաժանմունքում աշխատել է երկու ֆակուլտետ՝ գյուղատնտեսական և անտառնտեսային։ 1919 թվականին Պետական համալսարանում բացվել է գյուղատնտեսական ֆակուլտետ, որի հիման վրա 1921 թվականին ձևավորվել է գյուղատնտեսագիտության ֆակուլտետը։

1929 թվականին Թբիլիսիի պետական համալսարանի գյուղատնտեսագիտության ֆակուլտետի հիմքի վրա ստեղծվել է Վրաստանի գյուղատնտեսական համալսարանը։

1932 թվականին Գյուղատնտեսական համալսարանում առանձնացվել է կենդանաբանական ֆակուլտետը և դրա բազայի վրա ստեղծվել է Անասնաբուժական կենդանաբուծական ինստիտուտը, որը 1959 թվականին հանձնվել է Վրաստանի անասնաբուժական հետազոտությունների ինստիտուտին և ստացել է Կենդանաբուծական-անասնաբուժական ուսումնահետազոտական ինստիտուտ անվանումը։

1970 թվականի դրությամբ Գյուղատնտեսական համալսարանում գործել են հետևյալ ֆակուլտետները՝ գյուղատնտեսագիտական, պտղաբուծության, խաղողագործության և գյուղատնտեսական մթերքների տեխնոլոգիաների, շերամապահության, տնտեսագիտական, անտառտնտեսության, գյուղատնտեսության մեխանիզացիայի և էլեկտրիֆիկացիայի, հեռակա և գյուղատնտեսության մասնագետների որակավորման բարձրացման ֆակուլտետ։

1999 թվականին բուհն ստացել է Վրաստանի պետական կենդանաբանական և անասնաբուժական ակադեմիա անվանումը։ 2003 թվականին կոչվել է Վրաստանի պետական կենդանբանական-անասնաբուժական համալսարան։ Հետագայում այնտեղ է ներառվել Բաթումի համալսարանի գյուղատնտեսական ֆակուլտետի մի մասը, ինչպես նաև տեղական հիմնարկություններ և ինքնուրույն բաժանմունքներ, որից հետո 2011 թվականից սկսել է կոչվել Վրաստանի գյուղատնտեսական համալսարան։

1946 թվականին Վրաստանի գյուղատնտեսական համալսարանը պարգևատրվել է Աշխատանքային կարմիր դրոշի շքանշանով, ինչին արժանացել են ԽՍՀՄ որոշ բուհեր։

2016 թվականի օգոստոսից բուհի ռեկտորն է Վախթանգ (Վաթո) Լեժավան։

## Ծանոթագրություններ

## Գրականություն
* *Грузинскому зоотехническо-ветеринарному учебно-исследовательскому институту 50 лет.* Тбилиси : Сабчота Сакартвело, 1983.

## Արտաքին հղումներ
* Պաշտոնական կայք

Կատեգորիա:1929 հիմնադրումներ
Կատեգորիա:1929 հիմնադրումներ Վրաստանում
Կատեգորիա:1929 հիմնադրված կրթական հաստատություններ
Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կատեգորիա:Կրթությունը Թբիլիսիում
Կատեգորիա:Վրաստանի համալսարաններ
Արտեսունատ/մեֆլոխին

**Արտեսունատ/մեֆլոխին**, կիրառվում է մալարիայի բուժման նպատակով։Այն արտեսունատի և մեֆլոխինի կայուն համակցություն է։ Առավելապես կիրառվում է *[[Plasmodium falciparum]]*-ով հարուցված սուր անսպասելի մալարիայի ժամանակ։ Ներքին ընդունման դեղամիջոց է։

Կողմնակի էֆեկտները նման են առանձին արտեսունատի կիրառման կողմնակի էֆեկտներին։ Խորհուրդ է տրվում կիրառել այն ժամանակ երբ երկու դեղերի միմիյանցից առանձին կիրառումը չունի բավարար արդյունավետություն։ Կան նաև երեխաների համար նախատեսված դեղաչափեր։

Առևտրային հասանելիությունը ձեռք է բերել 2008 թվականին։ Այն պատկանում է ԱՀԿ-ի հիմնական դեղերի շարքին, որոնք ամենաանվտանգ և արդյունավետն են առողջության համար։ Արտոնագրված է կիրառման Բրազիլիայում, Հնդկաստանում, և Մալազիայում։ 2012 թվականին բուժման մեկ կուրսի արժեքը կազմել է 2․50 ԱՄՆ դոլլար։ ԱՄՆ-ում չունի առևտրային հասանելիություն։

## Բժշկական կիրառություն
Խորհուրդ է տրվում արտեսունատ/մեֆլոխինը կիրառել հարավարևելյան Ասիայում, իսկ արտեսունատ/ամոդիախինը, արտեմեթեր/լումեֆանտրինը, արտեսունատ/սուլֆադոքսինը/պիրիմեթամինը Աֆրիկայում։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Circle Chart

**Gaon Music Chart**, Հարավային Կորեայի ազգային հիթ-շքերթներից մեկը։ Gaon Chart-ը սկսել է թողարկվել 2010 թվականին և իսկզբանե հաշվարկում էր երաժշտական սինգլների ամսական վաճառքների վարկանիշը, ապա հիթ-շքերթը սկսեց թողարկվել շաբաթական, ինչպես նաև հայտնվեցին ալբոմների վարկանիշներ։ Հիթ-շքերթը թողարկվում է *Korea Music Content Industry Association-ի* կողմից և ֆինանսավորվում է Կորեայի Հանրապետության *Մշակույթի, սպորտի և զբոսաշրջիկության նախարարության* կողմից։ Gaon չարթը թողարկվում է ամեն ուրբաթ։

## Հիթ-շքերթի կազմում
Հիմնական չարթերն են *Gaon Album chart* (ալբոմներ) և *Gaon Single chart* (սինգլներ)։ Վաճառքների մասին տեղեկությունները տրամադրվում են LOEN Entertainment, SM Entertainment, Sony Music Korea, Warner Music Korea, Universal Music և Mnet Media ընկերությունների կողմից։ Հարավային Կորեայում վաճառքների հիմնական մասը կազմում են վաճառքները ինտերնետի միջոցով, արդյունքում սինգլենրի չարթը ձևավորվում է ինտերնետային վաճառքների հիման վրա, առանց հաշվի առնելու հեռարձակումները ռադիոյով։ Բոլոր չարթերը հրապարակվում են ամեն շաբաթ և ամեն ամիս։

### Չարթերի ցանկ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հարավային Կորեայի երաժշտություն
Կատեգորիա:Հիթ-շքերթներ
Սենիհա Հըզալ

**Սենիհա Նաֆըզ Հըզալ** (), թուրք մանկավարժ և քաղաքական գործիչ։ Թուրքիայի Ազգային մեծ ժողովի առաջին 18 կին անդամներից։

## Կենսագրություն
Սենիհա Նաֆըզը ծնվել է Նաֆըզի և նրա կնոջ՝ Հյուսնիյեի ընտանիքում 1897 թվականին։ Ֆաթիհի դպրոցում տարրական կրթություն ստանալուց հետո ավարտել է ուսումնարանն ու մանկավարժական քոլեջը։ 1918 թվականին ավարտել է Ստամբուլի համալսարանը՝ դառնալով այն ավարտած առաջին կանանցից մեկը։

1934 թվականին ազգանունների մասին օրենքի ընդունումից հետո վերցրել է Հըզալ ազգանունը։ Ամուսնացած չի եղել։ Մահացել է 1985 թվականի հունիսի 22-ին։

### Կարիերա
Համալսարանն ավարտելուց հետո աշխատել է կրթության ոլորտում։  Մասնավորապես դասավանդել է կենսաբանություն կանանց էրենկեյ լիցեյում, զբաղեցրել նաև կրթության ոլորտում տեսուչի պաշտոնը։

1931 թվականին հիմնադրել է «Նոր Թուրքիա ()» դպրոցը Շիշլիում և ընդհուպ մինչև քաղաքական կարիերայի սկիզբը զբաղեցրել է նրա տնօրենի պաշտոնը։

Առաջադրվել է Ազգային մեծ ժողովի Հանրապետական ժողովրդական կուսակցության կողմից։ 1935 թվականին ընտրվել է Իլ Տրապիզոնից և դարձել Թուրքիայի Ազգային մեծ ժողովի առաջին 18 կին անդամներից մեկը։ Անդամության ընթացքում ընդգրկված է եղել մի շարք կոմիտեների, այդ թվում՝ կրթության ոլորտի կոմիտեի կազմում։  1936 թվականի հունիսի 13-ին ընդգրկվել է երեխաների պաշտպանության հասարակական Կոնգրեսի կազմում և ընտրվել նրա վարչության կազմում։ Հաջորդ ընտրություններում չի վերընտրվել, ուստի Հըզալի քաղաքական կարիերան ավարտվել է 1939 թվականի ապրիլի 3-ին։

Դրանից հետո մինչև 1954 թվականը կրկին աշխատել է կրթության ոլորտում։

## Ծանոթագրություններ

Կատեգորիա:Թուրք ուսուցիչներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքիայի կին քաղաքական գործիչներ
Կատեգորիա:Ստամբուլի համալսարանի շրջանավարտներ
Belgian Entertainment Association

**Belgian Entertainment Association** (**BEA**), կազմակերպություն, որը ներկայացնում է երաժշտության ձայնագրող, կինոնկարներ արտադրող և տեսախաղեր թողարկող ընկերությունների շահերը Բելգիայում։ Հիմնադրվել է 2008 թվականի փետրվարին, երեք կազմակերպությունների միաձուլման արդյունքում, դրանք էին՝ IFPI Belgium, Ֆոնոգրամմա արտադրողների միջազգային ֆեդերացիայի (IFPI) տեղական մասնաճյուղ; *Belgian Video Federation*, որը ներկայացնում էր տեսաարտադրանքի արդյունաբերությունը; և *Belgian Luxembourg Interactive Software Association*, որը ներկայացնում էր տեսախաղերի արդյունաբերությունը։

BEA-ն ճանաչված է որպես բելգիական հիթ-շքերթների թողարկող կազմակերպություն IFPI-ի կողմից։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Բելգիայի երաժշտություն
Կատեգորիա:Բելգիայի ընկերություններ
Արտեսունատ/ամոդիախին

**Արտեսունատ/ամոդիախին**, կիրառվում է մալարիայի բուժման նպատակով և վաճառվում Կամոխին անվամբ։ Այն արտեսունատի և ամոդիախինի կայուն համակցությունն է։ Առավելապես կիրառվում է *Plasmodium falciparum* -ով հարուցված սուր անսպասելի մալարիայի ժամանակ։ Ներիքն ընդունման դեղամիջոց է։

Հիմնական կողմնակի ազդեցություններին են պատկանում ախորժակի կորուստը, սրտխառնոցը, որովայնային ցավը, քնկոտությունը և հազը։ Հղիության ընթացքում կիրառման անվտանգությունը հստակեցված չէ, սակայն կարող է կիրառվել միայն այն դեպքում, երբ չկա այլընտրանք։ Անվտանգ է կրծքով կերակրելու ժամանակաշրջանում կիրառելիս։ Ե′վ արտեսունատը, և′ ամոդիախինը, ստեղծվել են ընդդեմ մալարիայի, բայց ազդում են տարբեր մեխանիզմներով։

Արտեսունատ/ամոդիախինը իր առևտրային հասանելիությունը ձեռք է բերել 2007 թվականին։ Այն պատկանում է ԱՀԿ-ի հիմնական դեղերի ցանկին, որոնք ամենաանվտանգ և արդյունավետն են առողջության համար։ Արտոնագրված է որպես ջեներիկ դեղամիջոց։ Զարգացող երկրներում մեկ բուժման կուրսի համար նախատեսված մեծածախ արժեքը կազմում է 0․85-1․52 ԱՄՆ դոլար։ 2014 թվականից ԱՄՆ-ում և Մեծ Բրիտանիայում այն առևտրային չէ։

## Բժշկական կիրառություն
Կլինիկական հետազոտությունները ցույց են տվել, որ արդյունավետ է օրական մեկ անգամյա դեղաչափը։ Հետագայում կլինիկական հետազոտությունները պարզեցին, որ այն արդյունավետությամբ չի զիջում արտեմեթեր/լումեֆանտրինին, և ի տարբերություն վերջինիս, որը նշանակվում է օրական 2 անգամ ընդունման, արտեսունատ/ամոդիախինը նշանակվում է 1 անգամ։

## Հասարակություն և մշակույթ
Արտեսունատ/ամոդիախինը իր առևտրային հասանելիությունը ձեռք է բերել 2007 թվականին Sanofi-Aventis ընկերության միջոցով։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Դեղամիջոցներ այբբենական կարգով
Կող (երկրաչափություն)

**Կող** երկրաչափական հասկացություն՝ հատված, որը միացնում է բազմանկյան, բազմանիստի կամ  պոլիտոպների(էվկլիդեսյան հարթությունների բազմություն, որոնք ներկայացված են վերջավոր թվով միավորված սիմպլեքսների տեսքով) գագաթները։ Բազմանկյուններում կողը հարևան գագաթները միացնող հատվածն է և այն հիմնականում անվանում են կողմ։ Բազմանիստերում կամ բազմաչափ պոլիտոպներում կողն երկու նիստերի հատման ուղղի մի մասն է։ Երկու գագաթները միացնող հատվածը, որն անցնում է պատկերի կամ մարմնի ներքին կամ արտաքին կետերով, չի համարվում կող և կոչվում է անկյունագիծ։

## Կողերի կապը գրաֆների տեսությունում
Գրաֆների տեսությունում կողը վերացական հասկացություն է, որն միցնում է գրաֆների երկու գագաթները։ Ի տարբերություն վերջինիս, բազմանկյան և բազմանիստի կողը կոնկրետ երկրաչափական հասկացություն է՝ հատված։ Այնուամենայնիվ, ցանկացած բազմանիստ կարելի է ներկայացնել սեփական կմախքով կամ կող-կմախքով՝ գրաֆով, որի գագաթները հանդիսանում են բազմանիստի երկրաչափական գագաթները, իսկ կողերը համապատասխանում են երկրաչափական կողերին։ Եվ հակառակը, եռաչափ բազմանիստերի կմախք հանդիսացող գրաֆները կարող են բնութագրվել Շտեյնիցի թեորեմով, որպես 3 գագաթի կախվածությամբ հարթ գրաֆ։

## Բազմանիստի կողերի թիվը
Ցանկացած ուռուցիկ բազմանիստ ունի Էյլերի բնութագիր։

:V - E + F = 2,

որտեղ V — ն գագաթների թիվն է, E —ն կողերի թիվը, իսկ  F — ը նիստերի թիվը։ Այս հավասարությունը հայտնի է որպես Էյլերի բնութագիր կամ Էյլեր-Պուանկարայի բնութագիր։ Այսպիսով կողերի թիվը գագաթների և նիստերի թվի գումարից պակաս է երկուսով։ Օրինակ, վեցանիստը ունի 8 գագաթ և 6 նիստ, և հետևաբար, ըստ բանաձևի՝ 12 կող։

## Կապը նիստերի հետ
Բազմանկյան յուրաքանչյուր գագաթից դուրս է գալիս երկու կողմ։ Ըստ Բալինսկու թեորեմի, յուրաքանչյուր d-չափանի ուռուցիկ պոլիտոպի գագաթից դուրս են գալիս ամենաքիչը  dհատ կող։ Հանգունորեն, յուրաքանչյուր բազմանիստի երկու նիստեր ունեն մեկ ընդհանուր կող, իսկ բազմաչափ պոլիտոպներում՝ երեք և ավելի երկչափ նիստերը։

## Այլընտրանքային տերմինաբանություն
Ըստ ուռուցիկ բազմաչափ պոլիտոպների տեսության, *d* -չափանի պոլիտոպի կողը(ֆասետ) կամ կողմը հանդիսանում է նրա  (*d*&nbsp;−&nbsp;1) -չափանի բնութագիրը, գագաթը՝ (*d*&nbsp;−&nbsp;2) -չափանի բնութագիրը, իսկ պիկը՝ (*d*&nbsp;−&nbsp;3) -չափանի բնութագիրը։ Այսպիսով, բազմանկյան կողերը նրա կողմերն են՝ եզրերը, բազմզնիստի կողերը հենց կողերը, իսկ քառաչափ ուռուցիկ պոլիտոպի կողերը՝ նրա պիկերը։

## Տես նաև
*Ընդլայնված կողմ

## Ծանոթագրություններ

## Գրականություն

* 
* 
* 
* 
* . См., в частности, теорему 3, стр. 176.
* 

## Արտաքին հղումներ
* Olshevsky, George. «Edge». Glossary for Hyperspace. Архивировано с оригинала 4 февраля 2007.
*Eric W. Polygonal edge
*Eric W. PolyhedronEdge.html

Կատեգորիա:Բազմանիստեր
Կատեգորիա:Բազմանկյուններ
Կատեգորիա:Տարրական երկրաչափություն
Ընդլայնված կողմ

**Ընդլայնված կողմ,**  Էվկլիդեսյան երկրաչափության մեջ բազմանկյան եզրային կողագիծ, բազմանկյան մի կողմը ընդգրկող ուղիղ։ Ընդլայնված կողմը ներկայացվում է տարբեր համատեքստերով։

## Եռանկյուն
Բութանկյուն եռանկյան սուր անկյունների գագաթներից տարված բարձրությունները հատվում են ոչ թե եռանկյան կողմերի, այլ նրանց ընդգրկող ուղիղների՝ ընդլայնված կողմերի հետ։ Եռանկյանն արտաներգծած շրջանագիծը, ինչպես նաև ներգծած կոնական հատույթներն, որոնք ներգծած էլիպս չեն հանդիսանում, արտաքինից շոշափում են եռանկայն մի կողմը և մյուս երկու ընդլայնված կողմերը։

Հարթության վրա կետի դիրքի եռուղի կոորդինատները կետի հարաբերական հեռավորություններն են տրված եռանկյան կողմերից։ Եթե կետը գտնվում է եռանկյան ներքին տիրույթից դուրս, ապա կետից եռանկյան կողմերին տարված ուղղահայացները կհատվեն ոչ թե եռանկյան կողմերի, այլ նրանց ընդգրկող ուղիղների՝ ընդլայնված կողմերի հետ։

Եռանկյան մեջ երեք հատման կետերը, որոնցից երկուսը իրենցից ներկայացնում են ներքին անկյան կիսորդի և հանդիպակաց  կողմի հատում, իսկ  երրորդը՝ արտաքին անկյան կիսորդի և հանդիպակաց ընդլայնված կողմի հատում, համագիծ են։

## Արտաքինից արտագծած քառանկյուն
400px|thumb|Արտաքինից արտագծած ''ABCD'' քառանկյունը և նրան արտաներգծված շրջանագիծը:

Արտաքինից արտագծած քառանկյունն այն քառանկյունն է, որի համար գոյություն ունի շրջանագիծ, որը շոշափում է քառանկյան բոլոր չորս ընդլայնված կողերը։ Այդ շրջանագծի կենտրոնը գտնվում է վեց անկյան կիսորդների հատման կետում։ Դրանք երկու ոչ կից ներքին անկյունների կիսորդներն են, մյուս երկու գագաթներին կից արտաքին անկյունների կիսորդները և ընդլայնված կողմերի հատման երկու կետերին կից արտաքին անկյունների կիսորդները։

## Վեցանկյուն
thumb|350px|right|Արտաներգծված ABCDEF վեցանկյան Պասկալի ուղին կապույտ գույնով է:Վեցանկյան ընդլայնված կողմերը մոխրագույն և կարմիր գույներով են:

Ըստ Պասկալի թեորեմի, եթե կոնական հարթության (էլիպս, պարաբոլ և հիպերբոլ) վրա վերցնեն վեց կամայական կետ, միացնեն հատվածներով կամայական հաջորդականությամբ, այնպես որ ստացվի վեցանկյուն, ապա երեք զույգ հանդիպակաց կողմերը (անհրաժեշտության դեպքում ընդլայնված կողմերի) հատվում են երեք կետում, որոնք գտնվում են մի ուղղի վրա։ Այդ ուղիղը կոչվում է վեցանկյան Պասկալի ուղիղ։

## Ծանոթագրություններ

## Գրականություն
* А. В. Акопян, А. А. Заславский *[http://math.ru/lib/452 Геометрические свойства кривых второго порядка,]* — М.: [./https://ru.wikipedia.org/wiki/%D0%9C%D0%A6%D0%9D%D0%9C%D0%9E МЦНМО], 2007. — 136 с.
* 
* 
* 
* 

## Արտաքին հղումներ
* Derivation of formula for radius of incircle of a triangle
* Circumconic at MathWorld
* Inconic at MathWorld

Կատեգորիա:Elementary geometry
Կատեգորիա:Triangle geometry
Կատեգորիա:Բազմանիստեր
Կատեգորիա:Բազմանկյուններ
Կատեգորիա:Եռանկյան երկրաչափություն
Կատեգորիա:Երկրաչափություն
Վարդանյան ընտանիք բարեգործական հիմնադրամ

**Վարդանյան ընտանիք բարեգործական հիմնադրամ** (), Հայաստանում գործող բարեգործական հիմնադրամ։

## Պատմություն
Հիմնադրամի հիմնական գործունեությունը սկիզբ է առնում 2010-ականների սկզբից։ Այն հիմնադրել է գործարար, «Գրանդ Հոլդինգ» կորպորացիայի հիմնադիր և ղեկավար Հրանտ Վարդանյանը։ Հոր մահից հետո հիմանադրամի ղեկավարությունը ստանձնել են որդիները՝ Միքայել և Կարեն Վարդանյանները։

## Միջոցառումներ և նախագծեր

### Երևանի 2800-ամյակին նվիրված այգի

Հիմնադրամի գործունեությունը առավել ուշադրության է արժանացել 2019 թվականի մայիսին, երբ բացվել է հիմնադրամի կողմից բարեկարգված Երևանի 2800-ամյակին նվիրված այգին։ Դեռ 2017 թվականին բարեգործական հիմնադրամը պարտավորվել է բարեկարգել Երևանի հիմնադրման 2800-ամյակի առիթով Ալեքսանդր Մյասնիկյանի հուշարձանի հետնամասում գտնվող այգին, ինչպես նաև բարեկարգումից հետո իր վրա վերցնել 99 տարով այգու խնամքը։ Որոշ օբյեկտիվ պատճառներով շինարարությունը երկարաձգվել է և ավարտվել Երևանի 2800-ամյակի հաջորդ տարում, իսկ այգու բացումը տեղի է ունեցել 2019 թվականի մայիսի 10-ին:

## Ծանոթագրություններ

Կատեգորիա:2010-ականների հիմնադրումներ Հայաստանում
Կատեգորիա:Հայաստանի բարեգործական կազմակերպություններ
Ատազանավիր/ռիտոնավիր

**Ատազանավիր/ռիտոնավիր,** hամակցված դեղամիջոց։ Նախատեսված ՄԻԱՎ/ՁիԱՀ-ի բուժման համար։ Այն ատազանավիրի և ռիտոնավիրի համակցումն է։ Կարող է փոխարինել լոպինավիր/ռիտոնավիրին։ Ներքին ընդունման դեղամիջոց է։

Կողմնակի ազդեցությունները մինիմալ են։ Դրանցից են՝ որովայնային ցավը, լուծը, դեղին մաշկը, մկանային ցավը, և գլխացավը։ Լյարդի խնդիրներ ունեցող մարդկանց դեպում դեղի կիրառություն պետք է լինի խիստ վերահսկելի։ Ենթադրվում է, որ հղիության ընթացքում կիրառությունը անվտանգ է։ Ազատանավիրը գործում է որպես պրոտեազների ինհիբիտոր, իսկ ռիտոնավիրը մեծացնում է ատազանավիրի ազդեցությունը։

Համակցված դեղամիջոցը Հնդկաստանում արտոնագրվել է 2012 թվականին, իսկ ԱՄՆ-ում՝ 2017 թվականից գտնվում է կիրառման թույլտվության հաստատման ընթացքի փուլում։ Այն պատկանում է ԱՀԿ-ի հիմնական դեղերի շարքին, որոնք ամենաանվտանգը և արդունավետն են առողջության համար։ Ըստ 2012 թվականի տվյալների տարեկան արժեքը կազմել է 281 ԱՄՆ դոլար։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Դեղամիջոցներ այբբենական կարգով
Էրիկս Էշենվալդս

**Էրիկս Էշենվալդս** (, ), ժամանակակից լատիշ կոմպոզիտոր, Լատվիայի երաժշտական ակադեմիայի դասախոս։ Լատվիայի *Երաժշտական մեծ մրցանակի* եռակի դափնեկիր, *երեք աստղի շքանշանի* սպա։

## Կենսագրություն
Էրիկս Էշենվալդսը ծնվել է Պրիեկուլում։ 1995-1997 թվականներին սովորել է Լատվիայի բապտիստական հոգևոր ճեմարանում, 2004 թվականին ավարտել է Լատվիայի Յազեպ Վիտոլի անվան երաժշտական ակադեմիան (կոմպոզիցիայի մագիստրոս, ղեկավար՝ Սելգա Մենցե)։ Նա վարպետության դասեր է ունեցել կոմպոզիտորներ Մայքլ Ֆիննիսիի, Կլաուս Հուբերի, Ֆիլիպ Մանուրիի և Ջոնաթան Հարվիի մոտ։ 2002-2011 թվականներին մասնակցել է «Լատվիա» երգչախմբին, 2011-2013 թվականներին նա Քեմբրիջի համալսարանի Տրինիտի քոլեջի ստեղծագործական արվեստների արտոնյալ ուսանող էր։ Լատվիայի *Երաժշտական մեծ մրցանակի* եռակի դափնեկիր, Կոմպոզիտորների միջազգային տրիբունայի մրցանակի դափնեկիր «Լեգենդ բանտարկված կնոջ մասին» ստեղծագործության համար։ 2014 թվականին Համաշխարհային երգչախմբի խաղերի օրհներգի հեղինակն է Ռիգայում, որն այդ տարի ճանաչվել էր Եվրոպական մշակույթի մայրաքաղաք։

Ներկայումս Լատվիայի երաժշտական ակադեմիայում կոմպոզիցիա է դասավանդում։ Ամուսնացած է, ունի չորս երեխա։

## Ձայնագրություններ
Էշենվալդսի ձայնագրությունները թողարկվում են *Hyperion Records*, *Decca Classics*, *Deutsche Grammophon*, *Delphian Records*, *Pentatone* և *Ondine* ստուդիաների կողմից։ Հետևյալ ձայնագրությունները նվիրված են բացառապես նրա աշխատանքներին.

* «Սուրբ Ղուկասի սերը, սուրբ աշխատություններ» (*St Luke Passion Sacred Works*) — Լատվիայի ռադիոյի երգչախումբ, Ռիգայի և Սիգվարդս Կլյավի սիմֆոնիկ նվագախումբ (*Ondine*, 2016)
* «Հյուսիսային լույսեր և այլ երգչախմբային աշխատություններ» (Northern Lights & other choral works) — Քեմբրիջի Տրինիտի քոլեջի երգչախումբ և Ստիվեն Լեյտոն (*Hyperion Records*, 2015)
* «Երկնքի հիմքում» (*At the Foot of the Sky*) — «Լատվիա» պետական երգչախումբ և Մարիս Սիրմաիս (2013)
* «Կիրք և Հարություն և այլ երգչախմբային աշխատություններ» (*Passion & Resurrection & other choral works*) — *Britten Sinfonia*, *Polyphony* երգչախումբ և Ստիվեն Լեյտոն (*Hyperion Records*, 2011)
* «*O Salutaris*» — կամերային երաժշտական երգչախումբ և Մարիս Սիրմաիս (2011)

«Հյուսիսային լույսեր և այլ երգչախմբային աշխատությունները» (*Northern Lights & other choral works*) մտել է *Gramophone Classical Music Awards*-ի 2015 թվականի անվանակարգի կարճ ցուցակի մեջ, մրցանակ է ստացել 2015 թվականի *Gramophone* անգլիական ամսագրի քննադատների կողմից և մտել է 2015 թվականի լավագույն ալբոմների ցանկի մեջ *Ici Radio-Canada Première* վարկածով։ *At the Foot of the Sky* (2013) և *O Salutaris* (2011) ալբոմները ճանաչվել են համապատասխան տարիների Լատվիայի լավագույն դասական ալբոմներ։ 2016 թվականին Պորտլենդ նահանգի համալսարանի կամերային երգչախումբը վերաձայնագրել է ալբոմները Էշենվալդսի երաժշտությամբ։

## Ծանոթագրություններ

## Արտաքին հղումներ
* Պաշտոնական վեբկայք
* Edition Peters Artist Management 
* Musica Baltic
* Edition Peters 
* Պրոֆիլ Hyperion Records-ի կայքում
* Պրոֆիլ լատվիական երաժշտության տեղեկատվական կենտրոնում 

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Լատիշ երաժիշտներ
Կատեգորիա:Լատիշ կոմպոզիտորներ
Կատեգորիա:Լատվիայի երաժշտություն
Կատեգորիա:Օպերային կոմպոզիտորներ
Ամստերդամի համալսարան

**Ամստերդամի համալսարանը** (, UvA)  համարվում է Եվրոպայի խոշորագույն համալսարաններից մեկը (բյուջեն՝ 600 մլն եվրո, 31 հազար ուսանող, 5 հազար գործընկերներ)։

## Ընդհանուր տեղեկություններ
thumb|right|300px|Դեպի Կարմիր լապտերների թաղամաս տանող մուտք
Կազմակերպությունն ունի յոթ ֆակուլտետներ`
* հումանիտար
* ընդհանուր գիտությունների և տեխնիկայի
* տնտեսագիտական
* իրավաբանական
* ճշգրիտ գիտությունների և ինֆորատիկայի
* բժշկական
* ատամնաբուժական։

Բացի այդ, կա հումանիտար և հասարակական գիտությունների միջազգային համալսարան (), որտեղ դասավանդումը միայն անգլերեն լեզվով է։ Այն ունի ինստիտուտներ` Յոհանես Դիդերիկ վան դեր Վալսի և Պիտեր Զեեմանի անվան ֆիզիկայի ինստիտուտ, Յակոբ Հենդրիկ վանտ Հոֆֆի անվան քիմիայի ինստիտուտ և Անտոն Պաննեկուկի անվան Աստղագիտության ինստիտուտ։

## Հայտնի շրջանավարտներ և պրոֆեսորներ
* Կասպար Բարլեուս, փիլիսոփա, աստվածաբան, պոետ։
* Լեյտզեն Բրաուեր, մաթեմատիկոս և փիլիսոփա։
* Յոհանես Դիդերիկ վան դեր Վալս, ֆիզիկոս, Նոբելյան մրցանակի դափնեկիր։
* Դավիդ Վայնկոպ, քաղաքական գործիչ, կոմունիստ։
* Բարտել վան դեր Վարդեն,մաթեմատիկոս։
* Կարել վան Վոլֆերեն, վիճակագրության և տնտեսագիտության պրոֆեսոր։
* Արենդ Գեյտինգ, մաթեմատիկոս և տրամաբան։
* Գիյսբերգ վան Թայխովեն, Նիդերլանդների վարչապետ։
* Անդրե Գունդեր Ֆրանկ, պատվավոր պրոֆեսոր, տնտեսագետ և սոցիոլոգ։
* Յակոբ Հենդրիկ վանտ Հոֆֆ, քիմիկոս, Նոբելյան մրցանակի դափնեկիր։
* Պիտեր Զեեման, ֆիզիկոս, Նոբելյան մրցանակի դափնեկիր
* Անդրե Կյոյպերս,բժիշկ, տիեզերագնաց։
* Տիմ Կրաբբե, շախմատիստ, գրող և ժուռնալիստ։
* Վլլեմ Լեյտեն, աստղագետ։
* Անտոն Պաննեկուկ, աստղագետ և մարքսիզմի տեսության մասնագետ։
* Դիկ Սվաբ, նյարդաբան, գրող, հրապարակախոս։
* Յան վան Սվինդեն, փիլիսոփա, ֆիզիկոս և մաթեմատկոս։
* Կարլ Ֆիլիպ Սլյուիտեր, կենդանաբան։
* Կոռնելիս Պետեր Տիլե, ուսուցիչ, կրոնական ուսումնասիրությունների հիմնադիրներից մեկը։
* Հերարդ Իոհան Ֆոսս, փիլիսոփա։
* Նիկո Ֆրեյդա, հոգեբան։
* Ուիլյամ Ֆեդերիկ Հերմանս, գրող։
* Ֆրից Ցերնիկե, ֆիզիկոս, Նոբելյան մրցանակի դափնեկիր։
* Մաքս Էյվե,մաթեմատիկոս, շախմատի չեմպիոն։
* Գալե Բրունո Վան Ալբադա, աստղագետ։
* Գվիդո վան Ռոսում, ծրագրավորման Python լեզվի հիմնադիր։
*Պիտեր Վիլհելմ Ադրիանս, ծրագրավորող, պրոֆեսոր։

## Պատկերասրահ

File:Science Park Amsterdam.jpg
File:Amsterdam (6578766281).jpg
File:Binnengasthuis Area.jpg
File:Oih1.jpg
File:Allard Pierson Museum.jpg
File:Artis Bibliotheek.jpg
File:Maagdenhuis (Amsterdam).jpg
File:Amsterdam Academisch Medisch Centrum 001.JPG
File:Agnietenkapel-gate.jpg
File:UBA Koningsplein.jpg
File:Amsterdam - Lab UvA Plantage Muidergracht.JPG
File:HoofdgebouwCREA2013.jpg
File:University Sports Center.jpg

File:Oudemannenhuis Universiteit van Amsterdam.JPG


## Ծանոթագրություններ

## Արտաքին հղումներ
* Պաշտոնական կայք
* Ամստերդամի համալսարանի ռուսերեն լեզվով նորություններ  


Կատեգորիա:Նիդերլանդների գիտահետազոտական ինստիտուտներ
Կատեգորիա:Նիդերլանդների համալսարաններ
Ֆլորիան Կայնց

**Ֆլորիան Կայնց** (, ), ավստրիացի ֆուտբոլիստ, «Քյոլն» ակումբի և Ավստրիայի հավաքականի կիսապաշտպան։

## Ակումբային Կարիերա
thumb|left|250px|Կայնցը «Ռապիդի» կազմում
thumb|left|190px|Կայնցա Ավստրիայի հավաքականի կազմում
Կայնցն իր հայրենի Գրաց քաղաքի «Շտուրմ» ակումբի սան է։ 2010 թվականի հոկտեմբերի 24-ին «Ռեդ Բուլ» ակումբի դեմ խաղում նա կատարել է իր նորամուտը ավստրիական Բունդեսլիգայում։ 2011 թվականի ապրիլի 23-ին «Կապֆենբերգ» ակումբի դեմ խաղում Ֆլորիանը խփել է իր առաջին գոլը թիմում։ Իր առաջին մրցաշրջանում նա «Շտուրմ» ակումբին օգնել է հաղթել առաջնությունում։

2014 թվականի ամռանը Կայնցը տեղափոխվել է Վիեննայի «Ռապիդ» ակումբ։ Օգոստոսի 2-ին «Ադմիրա Վակկերի» դեմ խաղում նա կատարել է իր նորամուտը նոր թիմում։ Այս հանդիպման ժամանակ Ֆլորիանը խփել է իր առաջին գոլը ակումբում։ Հուլիսի 29-ին ՉԼ ՈՒԵՖԱ 2015/2016 մրցաշրջանի՝ Ամստերդամի «Այաքս» ակումբի դեմ խաղում Կանյցը  գոլ է խփել։

2016 թվականի ամռանը Ֆլորիանը տեղափոխվել է գերմանական «Վերդեր» ակումբ՝ կնքելով պայմանագիր չորս տարի ժամկետով։ Տրանսֆերի գինը կազմել է 3,5 մլն եվրո։ Սեպտեմբերի 17-ին Մյոնխենգլադբախի «Բորուսիա» ակումբի դեմ խաղում նա կատարել է իր նորամուտը Բունդեսլիգայում։ 2017 թվականի մարտի 18-ին «ՌԲ Լեյպցիգ» ակումբի դեմ հանդիպման ժամանակ Ֆլորիանը խփել է իր առաջին գոլը «Վերդերի» կազմում։

## Միջազգային կարիերա
2015 թվականի նոյեմբերի 17-ին Շվեյցարիայի հավաքականի դեմ ընկերական խաղում Կայնցը կատարել է իր նորամուտը Ավստրիայի հավաքականում՝ երկրորդ խաղակեսին փոխարինելով Յուլիան Բաումգատենլինգերին։

## Ձեռքբերումներ
**Թիմային**
 **«Շտուրմ»**
*  Ավստրիայի չեմպիոն – 2010/2011

## Ծանոթագրություններ

## Արտաքին հղումներ
* 
* 
* 

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Դիմիտրի Կուդինով

**Դիմիտրի Վասիլևիչ Կուդինով** (, ), խորհրդային, վրացի և ռուս ֆուտբոլիստ։

## Կարիերա
### Ակումբային
Կարիերան սկսել է 1981 թվականին Թբիլիսիի «Դինամո» ակումբում։ 1985 թվականին տեղափոխվել է Քութայիսի «Տորպեդո», որի կազմում անցկացրել է 28 խաղ։ 1989 թվականին խաղացել է «Շեվարդենի-1906» ակումբի կազմում։ 1990 թվականին՝ այն բանից հետո, երբ վրացական թիմը հրաժարվել է  ԽՍՀՄ առաջնությանը մասնակցելուց, Կուդինովը տեղափոխվել է «Գորդա» ակումբ, սակայն մեկ տարի անց վերադարձել է «Դինամո»։ 1993 թվականից մինչև 1996 թվականը խաղացել է Կիպրոսի տարբեր ակումբներում, ինչպիսիք են ԱՊՕԷԼ-ը, Լիմասոլի «Արիսը» և Նիկոսիայի «Օլիմպիակոսը»։ Դրանից հետո մեկ տարի խաղացել է Թբիլիսիի «Դինամո» ակումբում։ 1997 թվականի ամռանը տեղափոխվել է ռուսական «Ժեմչուժինա», որի կազմում կատարել է իր նորամուտը Ռուսաստանի առաջնությում նույն թվականի հուլիսի 9-ին՝ մասնակցելով 17-րդ տուրի՝ «Տորպեդո» ակումբի դեմ խաղին։ «Ժեմչուժինայի» կազմում անցկացնելով յոթ խաղ՝ Կուդինովը վերադարձել է Վրաստան, որտեղ 1998 թվականին ավարտել է պրոֆեսիոնալ կարիերան «Գորդա» ակումբում։

### Հավաքականում
1990/1991 թվականներին ընդհանուր առմամբ անցկացրել է երկու ոչ պաշտոնական խաղեր Վրաստանի հավաքականում։ ՖԻՖԱ-ի կողմից երկրի հավաքականի ճանաչումից հետո՝ 1992-1996 թվականներին, Կուդինովն ընդհանուր առմամբ Վրաստանի հավաքականի կազմում անցկացրել է 18 խաղ և խփել մեկ գոլ։

## Ծանոթագրություններ

## Արտաքին հղումներ
* 
* 

Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դինամո Թբիլիսիի ֆուտբոլիստներ
Կատեգորիա:Օլիմպիակոս Նիկոսիայի ֆուտբոլիստներ
Կատեգորիա:Շևարդենի-1906-ի ֆուտբոլիստներ
Լորատադին

**Լորտադին**, վաճառքային անվանումը՝ կլարիտին, դեղորայք որը կիրառվում է ալերգիկ հիվանդություններ բուժելու համար։ Հաճախ կիրառվում է ալերգիկ ռինիտի և եղնջացանի բուժման համար։ Հասանելի է նաև նրա պսևդոէֆեդրինի հետ կոմբինացված տարբերակը, որը առավել հայտնի է որպես լորտադին/պսևդոէֆեդրին։ Այն նշանակվում է ներքին ընդունման ձևով։

Հիմնական կողմնակի ազդեցություններն են՝ քնկոտությունը, բերանի չորությունը և գլխացավը։ Ծանր կողմնակի ազդեցությունները հազվադեպ են և ներառում են՝ ալերգիան, ցնցումները և հեպատոտոքսիկությունը։ Հղիության ժամանակ կիրառումը համարվում է անվտանգ, սակայն այս փաստը դեռևս բավարար ուսումնասիրված չէ։ Լորատադինի նշանակումը մինչև 2 տարեկան երեխաներին խորհուրդ չի տրվում։ Լորդտադինը դասվում է երկրորդ սերնդի հակահիստամինային դեղերին։

Լորատադինը արտոնագրվել է 1980 թվականին, իսկ վաճառքը սկսվել է 1988 թվականից։ Այն ներառված է Առողջապահության համաշխարհային կազմակերպության ամենաարդյունավետ և անվտանգ հիմնական դեղերի ցանկում։ Լորատադինը հասանելի է նաև որպես ջեներիկ։ Զարգացող աշխարհում ամսական մեծածախ վաճառքը ներքին ընդունման դեղաչափի համար կազմել է 0.01-0,06 ԱՄՆ դոլար 2015 թվականի դրությամբ։ ԱՄՆ-ում այն նշանակվում է առանց դեղատոմսի։

## Բժշկական կիրառություն
Լորատադինը ցուցված է ալերգիկ հիվանդություների ախտանշանային բուժման համար, հաճախ կիրառվում է ալերգիկ ռինիտի, եղնջացանի, խրոնիկական իդիոպաթիկ եղնջացանի և այլ մաշկային ալերգիկ հիվանդությունների դեպքում։ Ալերգիկ ռինիտի դեպքում լորատադինը արդյունավետ է ինչպես քթային այնպես էլ ակնային ախտանիշների՝ փռշտոցի, քթահոսության, քորի, աչքերի այրոցի համար։

Ինչպես ցետիրիզինը, լորատադինը նույնպես մեղմում է քորի զգացողությունը՝ Կիմուրասի հիվանդության դեպքում։

## Ծանոթագրություններ

Կատեգորիա:Դեղեր
Նիկոլաոս Վերգոս

**Նիկոլաոս Վերգոս** (, ), հույն ֆուտբոլիստ, «Վաշաշ» ակումբի հարձակվող։

## Ակումբային Կարիերա
Վերգոսը «Օլիմպիակոս» ակումբի սան է։ 2013 թվականի սեպտեմբերի 25-ին Հունաստանի Գավաթի խաղարկության՝ «Ֆոկիկոս» ակումբի դեմ խաղում Նիկոսը կատարել է իր նորամուտը թիմի կազմում։ 2013 թվականի մարտի 23-ին «Էրգոտելիս» ակումբի դեմ խաղում կատարել է իր նորամուտը Հունաստանի սուպերլիգայում։ Մարտի 26-ին «Աստերաս» ակումբի դեմ հանդիպման ժամանակ Վերգոսը խփել է իր առաջին գոլը «Օլիմպիակոսի» կազմում։ Նորամուտային մրցաշրջանի արդյունքում նա դարձել է Հունաստանի չեմպիոն և նվաճել է ազգային գավաթը։

2015 թվականի ամռանը Վերգոսը խաղային պրակտիկա ստանալու համար վարձավճարային հիմունքներով տեղափոխվել է իսպանական «Էլչե» ակումբ։ Օգոստոսի 23-ին «Պոնֆերադինա» ակումբի դեմ խաղում նա կատարել է իր նորամուտը Սեգունդայում։ Հոկտեմբերի 4-ին «Լյագոստերա» ակումբի հետ հանդիպման ընթացքում Նիկոսը խփել է իր առաջին գոլը «Էլչեի» կազմում։

2016 թվականի ամռանը Վերգոսը վարձավճարային հիմունքներով տեղափոխվել է «Ռեալ Մադրիդ Կաստիլիա», որի կազմում մեկ տարի խաղացել է Սեգունդա Բ-ում։ 2017 թվականի ամռանը Նիկոսը վարձավճարով տեղափոխվել է հունգարական «Վաշաշ» ակումբ։ Սեպտեմբերի 9-ին «Ֆերենցավարոշ» ակումբի դեմ խաղում նա կատարել է իր նորամուտը Հունգարիայի առաջնությունում։

## Միջազգային կարիերա
2015 թվականին Վերգոսը Հունաստանի պատանեկան հավաքականի կազմում մասնակցել է Եվրոպայի պատանեկան տնային առաջնությանը։ Մրցաշարի ընթացքում նա խաղացել է Ուկրաինայի, Ավստրիայի, Ֆրանսիայի, Ռուսաստանի պատանեկան հավաքականների դեմ։

## Ձեռքբերումներ
**Թիմային**
 **«[[Օլիմպիակոս ՖԱ|Օլիմպիակոս]]»**
*  Հունաստանի առաջնության հաղթող – 2014/2015
* Հունաստանի գավաթի դափնեկիր – 2014/15

## Ծանոթագրություններ

## Արտաքին հղումներ
* Վիճակագրությունը soccerway կայքում
* Myplayer.gr Profile
* Football Talent Scout Profile 

Կատեգորիա:Էլչեի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Վաշաշի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Էրկուլեսի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Էֆավիրենց/լամիվուդին/տենոֆովիր

**Էֆավիրենց/լամիվուդին/տենոֆովիր** (**EFV/3TC/TDF**), վաճառվող **Telura** անվան  տակ, հակառետրովիրուսային դեղերի վիքսված դեղաչափերի կոմբինացիա՝ ՄԻԱՎ/ՁԻԱՀ բուժման համար։ Այն պարունակում է էֆավիրենց, լամիվուդին և տենոֆովիր։ 2010 թվականի տվյալներով այն զարգացող երկրներում առաջին շարքի դեղամիջոց է։ Այն օգտագործվում է պերօրալ։

Կողմնակի ազդեցությունները ներառում են հոդացավերը, գլխացավը, դեպրեսիան, քնի խանգարումը և քորը։ Ծանր կողմնակի ազդեցություններից են դեպրեսիան, փսիխոզը, օստեոներկոզը։ Էպիլեպսիա ունեցած մարդկանց մոտ այն կարող է ցնցումների հաճախականությունը մեծացնել։ Մեծ ուշադրություն պետք է դարձնել երիկամային խնդիրների դեպքում։ Հղիության դեպքում կիրառության անվտանգ լինելը պարզ չէ։

Այն ԱՀԿ դեղերի ցուցակում է որպես առողջապահական համակարգում անհրաժեշտ ամենաարդյունավետ և անվտանգ դեղերից մեկը։ 2011 թվականի տվյալներով մեկ տարվա օգտագործման արժեքը 154$ էր։ Այս դեղը նախնական հաստատում ստացել է ԱՄՆ-ում 2014 թվականին։ Այդ դեղի հասանելիությունը և կարևորությունը աջակցվում է Medecins Sans Frontieres-ի կողմից։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Lenta.ru

**Lenta.ru** (, ուսերեն առցանց նորությունների կայք, պատկանում է Ռամբլեր Մեդիա Գրուպ-ին, որն էլ իր հերթին պատկանում է Prof-Media-ին։ 2013 թվականին "SUP Media" և "Rambler-Afisha" ընկերությունները միավորվեցին ստեղծելով "Afisha.Rambler.SUP" ընկերությունը։ Կայքը հիմնվել է 1999 թվականին Անտոն Նոսիկի կողմից, *Արդյունավետ քաղաքականության հիմնադրամի* աջակցությամբ։ Նորությունների կայքը մեկն է ամենաայցելվող ռուսերեն լեզվով առցանց լրատվամիջոցներից, ավելին քան 600 հազար այցելուներով օրական։

Համաձայն Alexa.com-ի տվյալների 2014 թվականի մարտի դրությամբ Lenta.ru-ն զբաղեցնում էր 16-րդ հորիզոնականը հաճախելիությամբ Ռուսաստանում։ 2010 թվականին Հարվարդի համալսարանը անց կացրեց ռուսական բլոգոլորտի հետազոտությու, ըստ որի «Lenta.ru» կայքը առավել հղվող նորությունների կայքն է ռուսալեզու բլոգերում։ Համաձայն comScore ընկերության 2013 թվականի հետազոտության Lenta.ru կայքը զբաղեցրեց 5-րդ հորիզոնականը հաճախելությամբ եվրոպական նորությունների կայքերի մեջ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1999 ստեղծված կայքեր
Կատեգորիա:Ռուսական կայքեր
Կատեգորիա:Ռուսաստանի լրատվական կայքեր
Կատեգորիա:Ռուսաստանի լրատվամիջոցներ
Կատեգորիա:Ռուսերեն կայքեր
The Official Lebanese Top 20

**The Official Lebanese Top 20**, առաջին եթերի շաբաթական չարթը Լիբանանում, որում տեղ են գտնում երկրում ամենահաճախ լսվող տեղական և միջազգային հիթերը։ Երգերի վարկանիշը հաշվարկվում է միայն հիմնվելով եթերում դրանց հայտնվելու հաճախության վրա շաբաթվա ընթացքում։ Տեղեկությունները հավաքում և մշակում է Ipsos SA ընկերությունը։

The Official Lebanese Top 20-ը ստեղծվել է Ջոն Սաադի կողմից։ Այն տարածվում է առնվազն հինգ հեռարձակողների կողմից ամեն շաբաթ։

## Չարթի հեռարձակողներ
* Murr Television
* NRJ Lebanon
* Sawt Al Ghad
* *[[Daily Star (Լիբանան)|The Daily Star]]*
* *[[Al-Balad (թերթ)|Al Balad]]* (French and Arabic issues)
* *[[L'Hebdo Magazine|L'Hebdo]]* Magazine
* *[[Nadine Magazine|Nadine]]* Magazine
* *[[Mondanité]]* Magazine
* Pikasso
* Grand Cinemas
* Disc Jockey
* Born Interactive
* Beiruting
* Purple
* Apps2you

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հիթ-շքերթներ
Կատեգորիա:Լիբանանի երաժշտություն
Կիտա Աբաշիձե

**Կիտա Աբաշիձե** (, ), վրացի գրաքննադատ, գրականագետ, հրապարակագիր, հասարակական-քաղաքական գործիչ, Անդրկովկասյան հատուկ կոմիտեի՝ ОЗАКОМ-ի անդամ (1917 թ.)

## Կենսագրություն
Ծնվել է  1870 թվականի հունվարի 16-ին (նոր տոմարով՝ հունվարի 28-ին), ռուսական կայսրության Քութայիսի նահանգի Օզուրգեթի գավառակի Լեսա գյուղում, ազնվականի ընտանիքում։  Մանուկ հասակում զրկվել է հորից։

1889 թվականին ավարտել է Քութայիսի դասական գիմնազիան, ապա 10 ամիս ապրել է Փարիզում, որտեղ ունկնդրել է փիլիսոփայության, գրականության և արվեստի պատմության դասախոսություններ։ Օդեսայի համալսարանում 1890—1895 թվականներին իրավունք է ուսումնասիրել, վերադառնալով Թիֆլիս՝ աշխատանքի անցել Վարահսկիչ պալատում, ապա՝ Ռաչայի, իսկ այնուհետև՝ Ճիաթուրայի դատարանում։ 1893 թվականից վրացական պարբերական մամուլում հանդես է եկել գրականության վերաբերյալ քննադատական հոդվածներով։

1890-ական թվականների սկզբներին ներգրավվել է Ճիաթուրայում մարգանեցի արդյունահանման կառավարման աշխատանքներում, ավելի ուշ՝ ղեկավարել մարգանեցի արդյունահանման արդյունաբերական խորհուրդը։

Ապրել է Քութայիսում։ 1901 թվականին դարձել է սոցիալ-ֆեդերալիստների կուսակցության հիմնադիրներից մեկն ու առաջնորդը։

Ակտիվորեն մասնակցել է 1905—1907 թվականների ռուսական հեղափոխության իրադարձություններին, երկու անգամ կալանավորվել է, բայց ազդեցիկ հարազատների միջամտության շնորհիվ կարճ ժամանակ անց ազատվել։

1910-ական թվականների կեսերին Քութայիսում անդամակցել է Ռուսաստանի ժողովուրդների մեծ արևելքին։

Ռուսաստանում փետրվարյան հեղափոխությունից հետո՝ 1917 թվականի մարտի 9-ին Ժամանակավոր կառավարության հատուկ դեկրետով նշանակվել է  Վրաստանում ժամանակավոր կառավարության իրավունքով գործող Անդրկովկասյան հատուկ կոմիտեի լուսավորության կոմիսար, բայց հիվանդության պատճառով գրեթե ոչ մի մասնակցություն չի ունեցել հատուկ կոմիտեի աշխատանքներին, և շուտով նրա պաշտոնը տրվել է մենշևիկ Ակակի Չխենկելուն։

Կիտա Աբաշիձեն մահացել է 1917 թվականի նոյեմբերի 17-ին (նոր տոմարով՝ նոյեմբերի 30-ին), Թիֆլիսում, ողնաշարի տուբերկուլյոզից։ Թաղվել է Դիդուբեի պանթեոնում։

## Գրական գործունեությունը
Գործադրելով պատմահամեմատական մեթոդը՝ Աբաշիձեն իրականացրել է վրացական նոր գրականության հիմնական դասակարգումը ըստ դպրոցների և ուղղությունների։ Նա մանրազնին կերպով ուսումնասիրել է վրացի յուրաքանչյուր գրողի ստեղծագործությունները և սկզբնաղբյուրների քննական վերլուծության հիման վրա հեղինակներին դասել այս կամ այն գրական խմբին կամ խմբակին։

Ժամանակակից գրողների մասին մամուլում նրա հրատարակած հոդվածները զգալի ազդեցություն են գործել վրաց գրականության զարգացման վրա և հիմք են հանդիսացել քսաներորդ դարի վրացական արհեստավարժ, պրոֆեսիոնալ գրաքննադատության համար, իսկ «Էտյուդներ դարի վրաց գրականության պատմությունից» հիմնարար աշխատությունը դրել է վրաց գրականության պատմության՝ որպես գիտական դիսցիպլինի հիմքը։

## Ծանոթագրություններ

Կատեգորիա:Տուբերկուլոզից մահացածներ
Կատեգորիա:Վրացի գրականագետներ
Կատեգորիա:Վրացի հասարակական գործիչներ
Կատեգորիա:Վրաստանի քաղաքական գործիչներ
Կատեգորիա:Վրացի լրագրողներ
Միխեիլ Ասաթիանի

**Միխեիլ Ասաթիանի** (, ), վրացի խորհրդային հոգեբույժ, Վրաստանում գիտական հոգեբուժության հիմնադիրներից մեկը

## Կենսագրություն
Ավարտել է Թիֆլիսի երկրորդ գիմնազիան, որտեղ անդամագրվել էր ուսուցիչ Գեորգի Գեխտմանի կազմակերպած պատմափիլիսոփայական խմբակին։ Ընկերական սերտ հարաբերություններ է ունեցել Ալեքսանդր Ելչանինովի, Վլադիմիր Էռնի, Պավել Ֆլորենսկու հետ (ի դեպ, վերջինիս քրոջ հետ ամուսնացած է եղել մի որոշ ժամանակ. 1911 թվականին ամուսնալուծվել են)։

1907 թվականին Միխեիլը բարձր գնահատականներով ավարտել է Մոսկվայի կայսերական համալսարանի բժշկական ֆակուլտետը, որից հետո նրան պահել են դասախոսներից Վլադիմիր Սերբսկու կլինիկայում՝ որպես օրդինատորի։

1909 թվականի ամռանը մեկնել է Շվեյցարիա, որտեղ հանդիպումներ է ունեցել ցյուրիխցի հոգեբույժների ու հոգեվերլուծաբանների, այդ թվում՝ Կառլ Յունգի հետ։ Օյգեն Բլոյլերի և Պոլ Դյուբուայի ղեկավարությամբ կատարելագործել է իր գիտելիքներն ու հմտությունները։

Եղել է Մոսկվայում 1910-1914 թթ. լույս տեսած «Психотерапия. Обозрение вопросов психического лечения и прикладной психологии» ամսագրի խմբագիրներից մեկը, 1912 թվականին դարձել է մոսկովյան «Малые пятницы»(«Փոքր ուրբաթներ») հոգեբուժական խմբակի հիմնադիրներից և բյուրոյի անդամներից մեկը։ Միաժամանակ, մինչև 1914 թվականը աշխատել է մերձմոսկովյան նյարդահոգեբուժական առողջարանում, իսկ 1914-1918 թվականներին՝ մոսկովյան թիվ 1 հոգեբուժական հիվանդանոցում, ինչպես նաև՝ կենտրոնական հոգեբուժական հոսպիտալում։

1918-ից 1920 թվականներին Մոսկվայի պետական համալսարանի հոգեբուժական կլինիկայում աշխատել է որպես ասիստենտ, այնուհետև եկել է Վրաստան, Թիֆլիսի նորաբաց համալսարանում կազմակերպել հոգեբուժության ամբիոն և ղեկավարել այն մինչև իր կյանքի ավարտը։

1925-ից 1938 թվականներին որպես տնօրեն՝ ղեկավարել է իր ակտիվ մասնակցությամբ հիմնադրված հոգեբուժական գիտահետազոտական ինստիտուտը, որին 1948 թվականին շնորհվել է Միխեիլ Ասաթիանիի անունը։

Նրա ղեկավարությամբ երեք հարյուրից ավելի գիտական աշխատություն է գրվել ընդհանուր հոգեբուժության, դատա-հոգեբուժական փորձաքննության, վարակիչ փսիխոզների կլինիկայի, հոգեկան հիվանդների բուժման տարաբնույթ հարցերի վերաբերյալ։

Մ. Ասաթիանին Վրաստանի նյարդաբույժների և հոգեբույժների գիտական ընկերության հիմնադիրներից մեկն էր։

## Աշխատությունների ընտրանի
Միխեիլ Ասաթիանին 40-ից ավելի գիտական աշխատություն է հեղինակել կլինիկական հոգեբուժության և հոգեբուժական օգնության կազմակերպման վերաբերյալ։
* 
* 
* 

## Ծանոթագրություններ

## Գրականություն
* Зурабашвили А. Д. Проф. М. М. Асатиани, 1881—1938, Невропат. и психиат., т. 7, № 4, с. 158, 1938;
* Зурабашвили А. Д. и Ментешашвили И. Т. Выдающийся психиатр М. М. Асатиани, Шурн. невропат, и психиат., т. 52, № 4, с. 72, 1952;
* Шенгелая Г. М. Концепция проф. Асатиани о психоневрозах, Сб. трудов Ин-та психиат. НКЗГ, с. 16, Тифлис, 1939.

Կատեգորիա:Անձինք Թբիլիսիից
Կատեգորիա:Մոսկվայի պետական համալսարանի շրջանավարտներ
Կատեգորիա:Վրացի գիտնականներ
Կատեգորիա:Վրացի հոգեբույժներ
Ֆրանչեսկո Սկվարչոնե

**Ֆրանչեսկո Սկվարչոնե**,  (),  իտալացի նկարիչ մշակույթի գործերի կոլեկցիոներ։

Անդրեա Մանտենիի ուսուցիչը։

## Կենսագրություն
Ֆրանչեսկո Սկվարչոնեն հիշատակվում է 1419 և 1423 թվականներին որպես դերձակ, իսկ 1429 թվականին արդեն ՝ որպես նկարիչ։ Այն, թե ինչպես է անցել նրա ուսումնական տարիները՝  հայտնի չէ։ Նրա մի քանի գործերում նկատվում են Ֆիլիպո Լիպիի, Դոնաթելա և Անտոնիո Վիվարինի ազդեցությունը։ Ենթադրվում է, որ նա 1420 թվականին շրջագայել է Հունաստանում (դրա մասին գրել է XVI դարի պատմաբան Բեռնարդինո Սկարդեոնեն)։ Սկվարչոնե  անվան հետ կապվված են արվեստի երկու գործեր, որոնք գտվել են Բեռլինում (Պադուե), երկու նկարներն էլ նկարված էին Լազարո ընտանիքի պատվերով։

Նա հիմնականում աշխատում էր Պադուայում, որտեղ մեծ արհեստանոց էր ղեկավարում։ Սկվարչոնեն իր ստեղծագործությունների մեջ համատեղել է Դոնաթելոյի ոճը և գոթական ոճի տարածքային առանձնահատկությունները։
մինի|Պադուա թանգարան
Դեռևս XV դարում, հայտնի ընտանիքներում, նորաձև էր համարվում հնաոճ իրեր ունենալը, իսկ ամենահայտնի կոլեկցիոներ էր համարվում էնտուզիաստ՝ Ֆրանչեսկո Սկվարչոնեն։ Նա նաև մանկավարժ էր։ Նրա արհեստանոցում սովորում էր 137 մարդ, ահա թե ինչպիսին էր նրա հեղինակությունը։ Նրա աշակերտները սովորում էին ոչ միայն հեռանկար, այլ նաև  պատճենում էին  անտիկ քանդակներ։ Աշակերտներից  առավել հայտնի էին Սկվարչոնեի որդեգիր Կոզիմո Տուրան, Անդրե Մանտենյան, Կառլո Կրիվելին, Վինչենցո Ֆոպան։

Մի ուղղություն ստեղծվեց, որը կոչվում էր Սկվարչոնիզմ։

Կոպիտ դիմագծեր, արտահայտիչ սուր հավաքածու, խիստ ժայռոտ լանդշաֆտ, պարզ դեկորացիայի միտումներ- ահա թե ինչպիսին էին հյուսիս-արևմտյան Իտալիայի գեղանկարիչների ոճային հիմնական գծերը (Մ․ Վերխոլանցեվ «Մարդու անատոմիան գծագրական արվեստում»)։

Սկվարչոնեն ուներ անտիկ աշխատանքների գիպսե կցանկարներ և տարբեր նկարիչների նկարների հավաքածուներ։ Դրանք հիմնականում նրա աշակերտների աշխատանքներն էին։ Հայտնի է, որ նա հմտորեն օգտագործում էր արհեստանոցի ղեկավարի իր դիրքը։ Ամենատաղանդավոր աշակերտների հետ նա բարդ և իր համար օգտակար պայմանագրեր էր կապում, որոնք նախատեսում էին նրանց որդեգրումը և  երկարատև համագործակցումը։ Բեռնարդինո  Սկարդեոնեն գրել է Սկվարչոնեի 137 աշակերտների մասին։ Ամենահայտնիներից էին նրա որդեգիր՝ Անդրեա Մանտենյան, ով աշխատում էր Սկվարչոնեի արհեստանոցում 1441-1448 թվականներին։ Խնամակալությունից ազատվելուց հետո, նա սկսեց զբաղվել իր անհատական կարիերայով։ Սկվարչոնեի հայտնի աշակերտներից էին նաև Նիկոլո Պիցոլոն, Մարկո Դզոպոն և Ջորջիո Սկյավոնեն։

## Ծանոթագրություններ

Կատեգորիա:Իտալացի ճարտարապետներ
Կատեգորիա:Իտալացի նկարիչներ
Կատեգորիա:Վերածննդի նկարիչներ
Շավարշ Բադալյան (շախմատիստ)

**Շավարշ Վաղարշակի Բադալյան** (, ), հայազգի ուզբեկական շախմատիստ։ Ուզբեկստանի Հանրապետության շախմատի չեմպիոն մինչև 14 տարեկանների կարգում, միջազգային սպորտի վարպետի թեկնածու է։ Այժմ ուսանող է Բարձրագույն տնտեսագիտության դպրոց-ինստիտուտում։

## Կենսագրություն
Շավարշ Բադալյանը ծնվել է 1998 թվականի հունվարի 4-ին Ուզբեկստանի մայրաքաղաք Տաշքենդում, հայ ֆիզիկոսների ընտանիքում։ 2011 թվականին ստացել է սպորտի վարպետի թեկնածուի կոչում։ 2012 թվականին Շավարշ Բադալյանը դարձել է Ուզբեկստանի շախմատի չեմպիոն մինչև 14 տարեկանների տարիքային խմբում։ Այնուհետև 2012 և 2013 թվականներին նա մասնակցել է Սլովենիայում և Արաբական Միացյալ Էմիրություններում անցկացվող ՖԻԴԵ-ի շախմատի աշխարհի առաջնությանը, որտեղ համապատասխանաբար հավաքել է 52 և 66 տեղերը։

Նրա առավելագույն վարկանիշը 2018 թվականի նոյեմբերի դրությամբ կազմում է 2198։

2019 թվականի հունվարի 28-ին նա խաղացել է Դուլգուն Ալթանխույագի հետ, որն ավարտվել է ոչ ոքի արդյունքով՝ համապատասխանաբար 1/2-1/2: Նույն օրը խաղացել է նաև Ալեքսանդր Պիսչասովի հետ, որտեղ խաղն ավարտվել է Բադալյանի հաղթանակով՝ Ալեքսանդր Պիսչասով-Շավարշ Բադալյան՝ 0-1:

2019 թվականի փետրվարի 2-ին Շավարշ Բադալյանը խաղացել է Ստանիսլավ Խուդյակովի հետ, որն ավարտվել է 1-0՝ Բադալյանի հաղթանակով։

2019 թվականի մարտի 30-ին խաղացել է Վիտալի Բոբրովի հետ, որտեղ կրկին տարել է հաղթանակ, համապատասխանաբար Վիտալի Բոբրով-Շավարշ Բադալյան՝ 0-1:

## Վարկանիշի փոփոխություն

## Ծանոթագրություններ

## Հղումներ
* Личная карточка Бадаляна Шаварша на сайте ФИДЕ
* Личная карточка Бадаляна Шаварша на сайте 365chess.com  (англ.)
Prometheus Global Media

**Prometheus Global Media**, ամերիկյան B2B մեդիա-ընկերություն, տեղակայված է Նյու Յորքում։ Ընկերությունը կազմավորվել է 2009 թվականի դեկտեմբերին, երբ Nielsen Company-ն վաճառել է իր ժամանցային և մեդիա մասերը Pluribus Capital Management-ին և Guggenheim Partners-ին։ Guggenheim-ը իր հերթին գնել է Pluribus-ի մասնաբաժինը 2013 թվականի հունվարին, ամբողջովին տնօրինելով Prometheus Global Media-ն, որպես իր Guggenheim Digital Media-ի մաս։

Prometheus Global Media ընկերությանն են պատկանում ժամանցային արդյունաբերության խոշորագույն հրատարակչությունները և դրանց թվային տարբերակները, որոնցից են՝ *[[Adweek]]*, *[[Backstage (պարբերական)|Backstage]]*, *[[Billboard]]*, *[[Film Journal International]]* և *[[The Hollywood Reporter]]*:

2015 թվականի դեկտեմբերի 17-ին հայտարարվեց, որ Guggenheim-ը պատրաստվում է առանձնացնել իր մեդիա մասը որպես առանձին խումբ, որը կղեկավարի Թոդ Բոհլը։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:2009 թվականին ստեղծված կազմակերպություններ
Կատեգորիա:Ամերիկյան ընկերություններ
Վլադիմիր Ասաթիանի

**Վլադիմիր Ասաթիանի** (վրացերեն՝ ვლადიმერ ასათიანი (ბიოქიმიკოსი), ), խորհրդային կենսաքիմիկոս, Վրաստանի գիտությունների ակադեմիայի ակադեմիկոս (1960 թ.), Լենինի շքանշանակիր, ԽՍՀՄ պետական մրցանակի դափնեկիր, Վրաստանի գիտության վաստակավոր գործիչ, Պետրե Մելիքիշվիլու  անվան մրցանակի դափնեկիր

## Կենսագրություն
Ծնվել է 1901 թվականի սեպտեմբերի 10-ին միջինասիական Սկոբելև  /ներկայումս՝ Ֆերգանա) քաղաքում։ 1923 թվականին ավարտել է իտալական Պերուջա քաղաքի փորձարարական գյուղատնտեսության թագավորական բարձրագույն ինստիտուտի կենսաքիմիական բաաժանմունքը։ 1923 թվականից սկսած՝ աշխատել է եվրոպական մի շարք համալսարաններում  կամ բարձրագույն ուսումնական այլ հաստատություններում, այդ թվում՝ Շառլոտենբուրգի պոլիտեխնիկական ինստիտուտում, Բեռլինի, Փարիզի, Ստրասբուրգի համալսարաններում։ 1925 թվականին եկել է ԽՍՀՄ, մեկնել Անդրֆեդերացիա, աշխատանքի անցել Թիֆլիսի պետական համալսարանի օրգանական և ֆիզիոլոգիական քիմիայի ամբիոնում։ 1931-1932 թվականներին աշխատել է որպես Մախարաձե (ներկայումս՝ Օզուրգեթ) քաղաքում գործող թեյի համամիութենական ինստիտուտի քիմիայի ամբիոնի վարիչ։ 1932-ից 1972 թվականներին գիտական լայն ու արդյունավետ գործունեություն է ծավալել Վրաստանի գիտությունների ակադեմիայի դեղաբանա-քիմիական ինստիտուտում, ընդ որում՝  1964-ից 1972 թվականներին եղել է այդ ինստիտուտի տնօրենը։ Միաժամանակ՝ 1937-ից 1972 թվականներին ղեկավարել է Թբիլիսիի պետական բժշկական համալսարանի օրգանական և դատական քիմիայի ամբիոնը։

Վլադիմիր Ասաթիանին վախճանվել է 1972 թվականի մարտի 9-ին, Թբիլիսիում։

## Գիտական աշխատանքները
Վ. Ասաթիանիի գիտական աշխատանքները հիմնականում վերաբերում են վերլուծական (անալիտիկ) քիմիային, կենսաբանորեն ակտիվ բնական միացությունների քիմիային, կենսաքիմիական դեղաբանությանն ու բժշկական ֆերմենտաբանությանը։

## Գրականություն
* Биологи. Биографический справочник.

## Ծանոթագրություններ

## Արտաքին հղումներ
* Биографические сведения .

Կատեգորիա:Խորհրդային կենսաքիմիկոսներ
Կատեգորիա:Կենսաբանական գիտությունների դոկտորներ
Կատեգորիա:Վրացական ԽՍՀ գիտության վաստակավոր գործիչներ
Կատեգորիա:Վրաստանի գիտությունների ազգային ակադեմիայի ակադեմիկոսներ